b"\n_START_ARTICLE_\nReacci\xc3\xb3 Haller-Bauer\n_START_PARAGRAPH_\nLa reacci\xc3\xb3 de Haller-Bauer es una reacci\xc3\xb3 de qu\xc3\xadmica org\xc3\xa0nica descoberta l'any 1908 pels qu\xc3\xadmics Albin Haller (1849\xe2\x80\x931925) i E. Bauer. Es tracta de la transformaci\xc3\xb3 d\xe2\x80\x99una cetona no enolitzable en un alc\xc3\xa0 i una amida.\n_START_SECTION_\nExemple\n_START_PARAGRAPH_\nEl 1908 Haller i Bauer van descobrir que la benzofenona reacciona en pres\xc3\xa8ncia primer d\xe2\x80\x99amidur de sodi i despr\xc3\xa9s d\xe2\x80\x99aigua per formar benz\xc3\xa8 i benzamida.\xc2\xa0_NEWLINE_Les observacions van dur a ambd\xc3\xb3s qu\xc3\xadmics a portar a terme nous experiments, de manera que la reacci\xc3\xb3 es pot generalitzar per a totes les cetones no enolitzables. Els substituents R\xc2\xb9, R\xc2\xb2, und R\xc2\xb3 poden ser cadenes ar\xc3\xadliques i/o alqu\xc3\xadliques iguals o diferents. El substituent R sol ser un grup arom\xc3\xa0tic i influeix en l\xe2\x80\x99estabilitat de la mol\xc3\xa8cula i el producte de la reacci\xc3\xb3. Si R\xc2\xb9, R\xc2\xb2 o R\xc2\xb3 s\xc3\xb3n grups electroatraients, el producte preferent \xc3\xa9s l'amida arom\xc3\xa0tica._NEWLINE_Si els substituents s\xc3\xb3n electrodonadors, el producte majoritari \xc3\xa9s la amida alif\xc3\xa0tica i s\xe2\x80\x99elimina un hidrocarbur arom\xc3\xa0tic._NEWLINE_Els substrats quirals retenen la seva configuraci\xc3\xb3 durant la reacci\xc3\xb3, que \xc3\xa9s estereoespec\xc3\xadfica.\n_START_SECTION_\nMecanisme\n_START_PARAGRAPH_\nEl mecanisme no est\xc3\xa0 descrit completament, per\xc3\xb2 es pot explicar a partir de l\xe2\x80\x99exemple de la raecci\xc3\xb3 de la benzofenona 1 amb l\xe2\x80\x99amidur de sodi. L\xe2\x80\x99i\xc3\xb3 amidur ataca al carboni del carbonil i es forma un intermedi tetrah\xc3\xa8dric 2. Seguidament s\xe2\x80\x99elimina un ani\xc3\xb3 fenil 3 i es forma la bezamida 4. Amb un tractament aqu\xc3\xb3s es neutralitza l\xe2\x80\x99ani\xc3\xb3 fenil i es converteix en benz\xc3\xa8 5, el porducte secundari de la reacci\xc3\xb3."